Nucleul dur al democraților ia atitudine împotriva lui Biden. „O să ne tragă pe toți la fund după el”. Ce rol au Obama și Nancy Pelosi
Președintele american Joe Biden se confruntă cu tot mai multe apeluri din partea reprezentanților Partidului Democrat, care îi cer să abandoneze cursa electorală pentru obținerea unui nou mandat la președinția SUA. Luna viitoare, pe 19 august, e programată Convenția Partidului Democrat american, în care urmează a fi desemnat candidatul oficial al democraților la alegerile pentru președinția SUA din 5 noiembrie, informează Reuters. Ultimele avertismente au venit inclusiv din „nucleul dur” al democraților: fostul președinte Barack Obama și Nancy Pelosi, fosta șefă a Camerei Reprezentanților, ambii considerați doi aliați ai președintelui Joe Biden, și-au exprimat îngrijorarea că devine tot mai greu pentru actualul șef al Casei Albe să îl învingă pe Donald Trump, informează CNN, preluată de news.ro.